عراق تورکمن جبهه‌سی‌نین کرکوک شهر مرکزین‌دکی دفترینه اتوماتیک سلاح و ال بومباسی ایله سالدیری اولدو.
تورکمن جبهه‌سی‌نین بغداد یولو دفتری قوروماسی احمد شاهین،
"آخشام ساعات‌لاریندا دفتریمیزین کشیکچی قوروماسینا کیملیگی بیلینمه‌ین شخص‌لرله ایکی طرفدن آتیش ائدیلدی. سلاح‌لی سالدیرینین آردین‌دان، دفترین آرخا طرفینه ده ایکی ال بومباسی آتیلدی" دئدی.
بینادا خسارته یول آچان سالدیریدا اؤلن و یا یارا‌لانان اولمادیغینی دئین شاهین، تورکمن جبهه‌سی‌نین بیرولارینا قارشی سون گون‌لردکی سالدیری‌لارا دقت چئکرک مرکزی حاکمیت‌دن کرکوکه گوونلیک دستیی تامین ائتمه‌سینی طلب ائتدی.
شاهین،
"بورولاریمیز دایم سالدیرییا معروض قالیر. شهردکی پلیس گوج‌لری‌نین بیزی قوروماقدا یئترسیز قالماسین‌دان دولایی بغدادین بورایا گوج گؤندرمه‌سینی ایستییریک" دئیه دانیشدی.
تورکمن جبهه‌سی‌نین قالا بیروسو ایله پارتی نزدین‌دکی فاضل آنتیکا مدنیت درنگی و تورکمن اصناف بیرلیگی ده بیر هفته عرضینده موختلیف سالدیری‌لارا معروض قالمیشدی.
